b'\n_START_ARTICLE_\nSticky & Sweet Tour (album)\n_START_SECTION_\nKomercijalni uspjeh\n_START_PARAGRAPH_\nU Sjedinjenim Dr\xc5\xbeavama je album izdan 4. travnja 2010. i u\xc5\xa1ao na broj 10 Billboard 200 ljestvice, s prodanih 28.000 primjeraka prema Nielsen Soundscan. Sticky & Sweet Tour je postao Madonnin devetnaesti Top 10 album na ameri\xc4\x8dkoj listi, \xc4\x8dime se izjedna\xc4\x8dila s Bob Dylanom na \xc5\xa1estom mjestu umjetnika s najvi\xc5\xa1e Top 10 albuma. Ispred se nalaze The Rolling Stones (s 36 albuma), Frank Sinatra (33 albuma), The Beatles i Barbra Streisand (30 albuma) i Elvis Presley (27 albuma). Samo su CD/DVD izdanje te digitalni audio oblik mogli u\xc4\x87i na Billboard 200 ljestvicu, dok je Blu-ray izdanje debitirao na prvom mjestu Billboard Top Music Video ljestvice s prodanih 5.000 primjeraka. To je bio Madonnin deveti brpj jedan na ovoj ljestvici. Tako je najuspje\xc5\xa1niji solo umjetnik na toj listi, dok jedino vi\xc5\xa1e od nje s 15 broj 1 albuma imaju pjeva\xc4\x8di Bill i Gloria Gaither. U Kanadi je album debitirao na tre\xc4\x87em mjestu Canadian Albums Chart s prodanih 6.000 primjeraka. _NEWLINE_U Australiji je album dospio na tre\xc4\x87e mjesto ARIA DVD Charts, dok je u Novom Zelandu na ljestvicu u\xc5\xa1ao na 20. mjestu. U Ujedinjenom Kraljevstvu je Sticky & Sweet Tour debitirao izvan Top 10, tj. na 17. mjestu s prodanih 17.000 primjeraka. U Top 10 je album u\xc5\xa1ao u Austriji, Belgiji, \xc4\x8ceskoj, Finskoj, Francuskoj, Irskoj, Italiji, Japanu, Meksiku, Poljskoj, \xc5\xa0vedskoj i \xc5\xa0vicarskoj, dok je na 1. mjesto dospio u Gr\xc4\x8dkoj, Ma\xc4\x91arskoj i Portugalu. Na europskkoj listi European Top 100 Albums je debitirao na 2. mjestu.'